**,,Dainuoju Lietuvą‘‘**

 Kovo 11 d. Pagėgių šv. Kryžiaus bažnyčioje po šventų mišių Pagėgių savivaldybės meno ir sporto mokyklos jaunių choras (vadovės Regina Pilkionienė ir Evelina Norkienė) visai susirinkusiai bendruomenei padovanojo koncertą ,,Dainuoju Lietuvą‘‘.

 Koncerto pradžioje nuskambėjo daina ,,Dainuoju Lietuvą‘‘, kurią atliko choro vadovė Regina Pilkioninenė. ,,Dainuoju Lietuvą, kaip džiaugsmą, išaugusį iš pelenų, kaip savo rūpestį didžiausią, kuriuo lyg vieškeliu einu...‘‘ – tokiais dainos žodžiais į visus kreipėsi mokyklos direktorė ir choro vadovė Evelina Norkienė, sveikindama su dar viena labai gražia valstybės švente. Direktorė sakė, kad šio koncerto tikslas – atnešti 2018 m. Lietuvos šimtmečio dainų šventės ,,Vardan tos..‘‘, kuri vyks liepos mėnesio pradžioje Vilniuje ir bus baigiamasis Lietuvos šimtmečio šventimo akcentas, dvasią į kiekvieno širdį. Choras atliko 4 dainas iš dainų šventės repertuaro: ,,Skriski, skriski Lietuvėlėn‘‘, ,,Vyturys‘‘, ,,Dėl tos dainos‘‘, ,,Tėvynei giedu naują giesmę‘‘. Labai jautriai nuskambėjo merginų vokalinio ansamblio atliekama daina ,,Su žmonėm, kurie galvoja‘‘.

 Koncertas baigėsi labai gerai žinoma G. Paškevičiaus daina ,,Mano kraštas‘‘, kurią atliko choras kartu su visais klausytojais, Pagėgių savivaldybės mero Virginijaus Komskio, bažnyčios klebono Kazio Žutauto, Pagėgių Kultūros centro direktorės Svetlanos Jašinskienės padėkos žodžiais, sveikinimais bei linkėjimais jauniesiems daininkams ir jų vadovėms gražiai atstovauti Pagėgių kraštą šimtmečio dainų šventėje.

 ]

 Pagėgių meno ir sporoto mokyklos informacija